შინაარსი

[სამუშაო ფურცელი 1.1 პროფესიის არჩევა 2](#_Toc169778225)

[სამუშაო ფურცელი 1.2 პროფესიების შედარება 5](#_Toc169778226)

[სამუშაო ფურცელი 1.4 გადაწყვეტილების მიღება 6](#_Toc169778227)

[სამუშაო ფურცელი 1.5 დასაქმებულის უფლებები 7](#_Toc169778228)

[სამუშაო ფურცელი 1.6 ტესტი 8](#_Toc169778229)

[სამუშაო ფურცელი 2.1 ბარათების დაწყვილება (მეხსიერების თამაში) 9](#_Toc169778230)

[სამუშაო ფურცელი 2.2 სახელმწიფო ბიუჯეტის პრიორიტეტები 12](#_Toc169778231)

[სამუშაო ფურცელი 2.3 გადასახადების გამოთვლა 13](#_Toc169778232)

[სამუშაო ფურცელი 2.4 გადასახადის სახეები 14](#_Toc169778233)

[სამუშაო ფურცელი 2.5 ტესტი 15](#_Toc169778234)

[სამუშაო ფურცელი 3.1 ბანკის ფუნქციები და მომსახურებები 16](#_Toc169778235)

[სამუშაო ფურცელი 3.2 ეროვნული ბანკის როლი 17](#_Toc169778236)

[სამუშაო ფურცელი 3.3 საქონლისა და ფულის მოძრაობა 20](#_Toc169778237)

[სამუშაო ფურცელი 3.4 როგორ შეარჩიოთ ბანკი? 21](#_Toc169778238)

[სამუშაო ფურცელი 3.5 ტესტი 26](#_Toc169778239)

[სამუშაო ფურცელი 4.1 ცხოვრებისეული რისკები 27](#_Toc169778240)

[სამუშაო ფურცელი 4.2 დაზღვევის ტიპები 29](#_Toc169778241)

[სამუშაო ფურცელი 4.4 ტესტი 31](#_Toc169778242)

[სამუშაო ფურცელი 5.2 სიტუაციის განხილვა 32](#_Toc169778243)

[სამუშაო ფურცელი 5.3 მომხმარებლის უფლებების დარღვევის შემთხვევები 33](#_Toc169778244)

[სამუშაო ფურცელი 5.4 ტესტი 34](#_Toc169778245)

## სამუშაო ფურცელი 1.1 პროფესიის არჩევა

**ა)** კარიერის არჩევამდე უნდა დაფიქრდეთ, რა მოგწონთ, რისი კეთება გიყვართ და რა გამოგდით კარგად. გაეცანით ქვემოთ მოცემულ ცხრილს. პირველ სვეტში სხვადასხვა აქტივობაა ჩამოწერილი. შეარჩიეთ მათგან რომელია თქვენთვის საინტერესო, ანუ რისი კეთებაც მოგწონთ და გაფერადებულუჯრაში მის გასწვრივ X ჩაწერეთ, ხოლო იმ აქტივობის გასწვრივ, რომელიც თქვენ არ გაინტერესებთ და რომლის კეთებაც არ მოგწონთ, გაფერადებული უჯრა ცარიელი დატოვეთ.

|  |  |  |  |  |  |  |
| --- | --- | --- | --- | --- | --- | --- |
| **მე მომწონს** | **1** | **2** | **3** | **4** | **5** | **6** |
| ელექტრონული ხელსაწყოების შეკეთება |  |  |  |  |  |  |
| გუნდურ სპორტულ თამაშებში მონაწილეობა |  |  |  |  |  |  |
| ესკიზების შექმნა, ხატვა, ღებვა |  |  |  |  |  |  |
| ზუსტი ჩანაწერების გაკეთება, აღრიცხვა |  |  |  |  |  |  |
| საკითხების განზოგადება |  |  |  |  |  |  |
| ანგარიშების წერა |  |  |  |  |  |  |
| ნივთების გაყიდვა |  |  |  |  |  |  |
| მუსიკალურ ინსტრუმენტზე დაკვრა |  |  |  |  |  |  |
| კარვის აწყობა |  |  |  |  |  |  |
| მკაფიოდ განსაზღვრული მითითებების შესრულება |  |  |  |  |  |  |
| აქტივობის დაგეგმვა და ხელმძღვანელობა |  |  |  |  |  |  |
| თანამდებობაზე არჩევა |  |  |  |  |  |  |
| მათემატიკური ამოცანების ამოხსნა |  |  |  |  |  |  |
| რიცხვებთან და მონაცემებთან მუშაობა |  |  |  |  |  |  |
| ადამიანების დახმარება |  |  |  |  |  |  |
| მოთხრობებისა და ლექსების წერა |  |  |  |  |  |  |
| კონცერტებსა და გამოფენებზე დასწრება |  |  |  |  |  |  |
| ოფისის გარეთ მუშაობა |  |  |  |  |  |  |
| კომპიუტერის გამოყენება |  |  |  |  |  |  |
| დეტალებზე კონცენტრირება |  |  |  |  |  |  |
| მნიშვნელოვანი გადაწყვეტილებების მიღება |  |  |  |  |  |  |
| სიმღერა, ცეკვა, მსახიობობა |  |  |  |  |  |  |
| მნიშვნელოვან ადამიანებთან შეხვედრა |  |  |  |  |  |  |
| შენება |  |  |  |  |  |  |
| ჯგუფური დისკუსიის წარმართვა |  |  |  |  |  |  |
| დოკუმენტებთან მუშაობა |  |  |  |  |  |  |
| ლაბორატორიული ექსპერიმენტების ჩატარება |  |  |  |  |  |  |
| მიკროსკოპის გამოყენება |  |  |  |  |  |  |
| მხატვრული ლიტერატურის, პოეზიის კითხვა |  |  |  |  |  |  |
| სიტყვით გამოსვლა, პრეზენტაციის ჩატარება |  |  |  |  |  |  |
| აქტივობების და ღონისძიებების ორგანიზება |  |  |  |  |  |  |
| ფიზიკური აქტივობა |  |  |  |  |  |  |
| კონფლიქტური სიტუაციების დროს შუამდგომლობა |  |  |  |  |  |  |
| სწავლება, გამოცდილების გაზიარება |  |  |  |  |  |  |
| დამოუკიდებლად მუშაობა |  |  |  |  |  |  |

**ბ)** ახლა ვნახოთ, რას გამოხატავს თქვენ მიერ მონიშნული უჯრები. თავდაპირველად, თითოეულ სვეტში მონიშნული უჯრების რაოდენობა დათვალეთ და დააჯამეთ, მაგ., რამდენი უჯრა მონიშნეთ 1-იანის ქვეშ, 2-იანის ქვეშ და ა.შ. შემდეგ, 3 ყველაზე დიდი რიცხვი შემოხაზეთ.

|  |  |  |  |  |  |
| --- | --- | --- | --- | --- | --- |
| **1** | **2** | **3** | **4** | **5** | **6** |
|  |  |  |  |  |  |

**1.** **თუ თქვენს სამეულში შედის უჯრა #1 -** ისეთი აქტივობები გაინტერესებთ, რომლებიც კოორდინაციას და ფიზიკურ სიძლიერეს მოითხოვს. რეალურ ამოცანებთან/პრობლემებთან გამკლავება უფრო გიყვართ, ვიდრე თეორიულთან. სავარაუდოდ, სამეცნიერო, ან ტექნიკური სფერო მეტად დაგაინტერესებთ.

**2. თუ თქვენს სამეულში შედის უჯრა #2 -**  თავად გსურთ საკითხებში გარკვევა და საქმიანობის ორგანიზება, სხვა ადამიანების დარწმუნებით ნაკლებ ინტერესდებით. მოგწონთ ინდივიდუალური მუშაობა. ადამიანებზე მეტად, რიცხვებსა და მონაცემებზე ხართ ორიენტირებული.

**3. თუ თქვენს სამეულში შედის უჯრა #3 -**  მოგწონთ თვითგამოხატვა, სიმკაცრე და სტუქტურირებულობა გაწუხებთ, ემოციურობისკენ ხართ მიდრეკილი. სავარაუდოდ, ხელოვნება დაგაინტერესებთ.

**4. თუ თქვენს სამეულში შედის უჯრა #4 -**  სხვა ადამიანებისთვის სიახლეების გაზიარება თქვენთვის სასიამოვნოა. ფეხბურთის თამაშზე მეტად, მეგობართან საუბარი გიტაცებთ. ადამიანები გაინტერესებთ, კარგი მსმენელი ხართ. დახმარებისთვის და პრობლემების გადასაწყვეტად მეგობრები ხშირად მოგმართავენ.

**5. თუ თქვენს სამეულში შედის უჯრა #5 -**  კარგი ვერბალური უნარები გაქვთ და მას სხვა ადამიანების დასარწმუნებლად ეფექტურად იყენებთ. თქვენგან, სავარაუდოდ, კარგი გაყიდვების აგენტი ან პოლიტიკოსი გამოვა.

**6. თუ თქვენს სამეულში შედის უჯრა #6 -**  წესები და რეგულაციები თქვენთვის პრობლემას არ წარმოადგენს, განსაკუთრებით, როცა ყველაფერს თავად აკონტროლებთ. მოგწონთ წესრიგი და ორგანიზებულობა. არეული საქმეები და ნივთები (ქაოსი) წონასწორობას გიკარგავთ. მოგწონთ დავალებები, რომლებიც სიზუსტეს მოითხოვს.

**გ)** ქვემოთ მოცემული პროფესიული სფეროები თქვენი პასუხებიდან გამომდინარე პრიორიტეტების მიხედვით დაალაგეთ: (1 - ყველაზე მეტად შესაბამისი, 6 - ყველაზე ნაკლებად შესაბამისი).

|  |  |
| --- | --- |
|  | ხელოვნება და კომუნიკაცია (მსახიობი, მოცეკვავე, ახალი ამბების წამყვანი…) |
|  | ბიზნესი და ტექნოლოგია (ბუღალტერი, ბანკირი, ტურისტული აგენტი...) |
|  | ტექნიკა და ინდუსტრია (ინჟინერი, მექანიკოსი, ხელოსანი...) |
|  | საბუნებისმეტყველო მეცნიერებები (ბიოლოგი, ფლორისტი...) |
|  | ჯანდაცვა (ექიმი, სტომატოლოგი, კლინიკის ადმინისტრატორი...) |
|  | მომსახურება (მზარეული, მასწავლებელი, იურისტი...) |

## სამუშაო ფურცელი 1.2 პროფესიების შედარება

* შეარჩიეთ ორი ან სამი განსხვავებული პროფესია (ან სფერო), რომელიც გაინტერესებთ, ან რომლის შესახებაც მეტი ინფორმაციის მოძიება გსურთ და ქვემოთ მოცემულ ცხრილში ჩაწერეთ.
* თქვენ მიერ შერჩეული პროფესიის შესაბამისად ინტერნეტში ვაკანსიების საძიებო გვერდებსა (მაგალითად, jobs.ge, hr.gov.ge, hr.ge, ss.ge, upwork.ge და ა.შ) თუ სოციალურ ქსელში LinkedIn სამსახური მოიძიეთ.
* გაეცანით, წარმოდგენილი ვაკანსიის შესაბამის თანამდებობრივ მოთხოვნებს, ანუ რა ფუნქცია-მოვალეობების შესრულება დაგეკისრებათ და შესაბამისად, მათ შესასრულებლად რა განათლება, ცოდნა, უნარები, პიროვნული თვისებები მოგეთხოვებათ.
* აქვე ნახეთ ინფორმაცია გამოცხადებულ ვაკანსიასთან დაკავშირებული პირობების შესახებ: საშუალო ხელფასი, ბონუსების სისტემა და ა.შ.
* არ იცით, რომელი სფერო აირჩიოთ? ცოტაოდენი დრო საკუთარ ინტერესებსა და უნარებზე დაფიქრებას დაუთმეთ. ჩამოწერეთ:

1. რისი კეთება გიყვართ?
2. რა გაინტერესებთ?
3. რისი კეთება გამოგდით კარგად?
4. რომელ პროფესიასთან დაკავშირებით გსურთ მეტი ინფორმაციის გაგება?

|  |  |  |  |
| --- | --- | --- | --- |
| **პროფესია (სფერო)** |  |  |  |
| **სამუშაოს დასახელება** |  |  |  |
| **სამუშაოს აღწერა** |  |  |  |
| **განათლება/ტრენინგები** |  |  |  |
| **უნარები** |  |  |  |
| **საშუალო ხელფასი** |  |  |  |

სამუშაო ფურცელი 1.4 გადაწყვეტილების მიღება

წაიკითხეთ ქვემოთ მოცემული სიტუაცია და იმსჯელეთ: რომელ უნივერსიტეტში უნდა ჩააბაროს ანამ და რატომ? დაასაბუთეთ თქვენი პასუხი. მეტი ინფორმაციის მოძიება ხომ არ სჭირდება? თუ პასუხი დადებითია, მაშინ რას ექნებოდა გადამწყვეტი მნიშვნელობა?

|  |
| --- |
| ***სიტუაცია:***  ანა მე-12 კლასის მოსწავლეა. მას სწავლის გაგრძელების და ერთი კონკრეტული პროფესიის მიღების სურვილი აქვს. იგი ფიქრობს, უპირატესობა გერმანულ ენას მიანიჭოს თუმცა, მომავალში შეიძლება აზრი შეიცვალოს. ანა სამ დედმამიშვილს შორის უფროსია, ოჯახიდან კი, პირველი, ვინც სწავლას უნივერსიტეტში გააგრძელებს. მან ჯერ არ იცის, სწავლის გაგრძელება რომელ უნივერსიტეტში იქნება მისთვის უკეთესი. ანამ სამი საორიენტაციო ვარიანტი შეარჩია:  **უნივერსიტეტი** N1 – სახელმწიფო უნივერსიტეტი, მდებარეობს სახლთან ახლოს, აქვს კარგი რეპუტაცია. მისი ზოგიერთი მეგობარი სწავლის გაგრძელებას ამ უნივერსიტეტში გეგმავს, ორი უახლოესი მეგობარი კი - არა. სახელმწიფო გრანტის ვერ მიღების შემთავევაში, სწავლის საფასური მისაღებია.  **სახელმწიფო უნივერსიტეტი N2** - მსოფლიოში ცნობილი დიდი სახელმწიფო უნივერსიტეტია. სწავლის საფასური მისაღებია, რასაც საზღვარგარეთ ცხოვრებისა და მგზავრობის ხარჯებიც ემატება. იქ ანას ორი მეგობარი აპირებს ჩაბარებას.  **გერმანულენოვანი უნივერსიტეტი** N3 - მისი გერმანული ენის ფაკულტეტი ერთ-ერთი გამორჩეულია. სწავლის საფასური მაღალია, ოჯახიდან, ქვეყნიდან ძალიან შორს იქნება და ანას არც ერთი მეგობარი აპირებს ჩაბარებას. პერსპექტივისთვის კი ძალიან მიმზიდველია: იქ სწავლის პარალელურად გერმანულენოვან კომპანიაში დასაქმების, შესაბამისი ანაზღაურების მიღბის და ენის პრაქტიკის გავლის საუკეთესო შესაძლებლობა ექნება. |

## სამუშაო ფურცელი 1.5 დასაქმებულის უფლებები

წაიკითხეთ ქვემოთ მოცემული სიტუაცია და იმსჯელეთ:

1. დაირღვა თუ არა ანას უფლებები?
2. ჰქონდა თუ არა დამქირავებელს ამგვარი პასუხის უფლება?
3. რა გადაწყვეტილება უნდა მიიღოს ანამ?

|  |
| --- |
| ***სიტუაცია:***  ანა საქართველოს ერთ-ერთი სკოლის X კლასის მოსწავლეა. სამ თვეში მას ოქროს დაბადების დღე აქვს (16 წელი უსრულდება) და ამ დღის აღნიშვნაში საკუთარი წვლილის შეტანის სურვილი აქვს. ამ მიზნით ანამ სკოლაში სიარულის პარალელურად შესაფერისი სამუშაოს მოძებნა განიზრახა. არჩევანი სწრაფი კვების ერთ-ერთ ობიექტზე შეაჩერა, რომელიც მის სახლთან ახლოს მდებარეობს და გზაში დიდ დროს არ დაკარგავს. ორგანიზაციის მესვეურებმა გასაუბრებაზე ანას არგუმენტები მოისმინეს, დადებითი გადაწყვეტილება მიიღეს და სამუშაოს დაწყება მეორე დღიდან შესთავაზეს. სამუშაო დრო დღეში 6, და კვირაში მაქსიმუმ 30 საათით განისაზღვრა. სკოლის შემდეგ, რომ არ დაეგვიანა, ანა სამსახურში გარბოდა, შემდეგ 6 საათი მუშაობდა და გვიან დაღლილი ბრუნდებოდა სახლში. შედეგად, სკოლის საგნების სათანადოდ მომზადებას ვეღარ ასწრებდა, თუმცა, იმედოვნებდა, რომ სირთულეები დროებითი იყო და სამ თვეში მეცადინეობას კვლავ გულმოდგინედ შეუდგებოდა, რაც მომდევნო სემესტრის შეფასებებსაც დაეტყობოდა. ანა სამსახურში ასაკით ყველაზე უმცროსი იყო და ხშირად სხვა ფუნქციების შეთავსებას, სამუშაო საათების შემდეგ შრომას და ა.შ. სთხოვდნენ, რაზედაც უარს ვერ ამბობდა და ყოველთვის ასრულებდა. სამოქალაქო განათლების ერთ-ერთ გაკვეთილზე ანამ შეიტყო, რომ ზეგანაკვეთური შრომა ანაზღაურებადია. რადგან თანხას მისთვის არსებითი მნიშვნელობა ჰქონდა, რამდენიმე დღის ფიქრის შემდეგ ანამ უფროსთან გასაუბრება გადაწყვიტა. ზეგანაკვეთური ანაზღაურებს მოთხოვნაზე უფროსისგან უარი მიიღო. „თუ არ მოგწონს, შეგიძლია წახვიდე“ - საბოლოო პასუხი ასეთი იყო. |

## სამუშაო ფურცელი 1.6 ტესტი

**შეეცადეთ, სრულად უპასუხოთ დავალებებს.**

1. დაასახელეთ შემოსავლის მიღების წყაროები.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. ჩამოთვალეთ კრიტერიუმები, რაც მნიშვნელოვანია პროფესიის არჩევისას.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. განმარტეთ, რა არის შრომის დანაწილება?

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

**სწორია თუ არასწორი?**

1. კარიერა ნიშნავს შრომით საქმიანობას, რომელიც სპეციალურ განათლებას, მომზადებასა და უნარებს მოითხოვს. სწორია / არასწორია
2. მოხალისე არის ადამიანი, რომელიც საკუთარ დროსა და შრომას ანაზღაურების გარეშე გასცემს. სწორია / არასწორია
3. ლაშა 17 წლისაა და კანონმდებლობით მისი სამუშაო დრო კვირაში 36 საათზე მეტი არ უნდა იყოს. სწორია / არასწორია

## სამუშაო ფურცელი 2.1 ბარათების დაწყვილება (მეხსიერების თამაში)

**საქონლისა და მომსახურების ბარათები (გამოსაჭრელი)**

|  |  |  |
| --- | --- | --- |
| **კაფე** | **მაისური** | **გზები** |
| **უსაფრთხოება** | **თავდაცვა** | **მანქანა** |
| **საჯარო ბიბლიოთეკა** | **საღეჭი რეზინი** | **პარკი** |
| **კურიერის მომსახურება** | **საჯარო სკოლა** | **ვეტერინარის მომსახურება** |

**სახელმწიფოსა და ბიზნესის ბარათები (გამოსაჭრელი)**

|  |  |  |
| --- | --- | --- |
| **ბიზნესი** | **ბიზნესი** | **სახელმწიფო** |
| **სახელმწიფო** | **სახელმწიფო** | **ბიზნესი** |
| **სახელმწიფო** | **ბიზნესი** | **სახელმწიფო** |
| **ბიზნესი** | **სახელმწიფო** | **ბიზნესი** |

## სამუშაო ფურცელი 2.2 სახელმწიფო ბიუჯეტის პრიორიტეტები

**შეადგინეთ სახელმწიფო ბიუჯეტის პრიორიტეტების თქვენი ვერსია**

ა) განსაზღვრეთ პრიორიტეტული მიმართულებები ბიუჯეტის დაგეგმვისას: თქვენი აზრით, რაში და რა რაოდენობით (პროცენტული) უნდა იხარჯებოდეს სახელმწიფო ბიუჯეტის ფული.

ბ) მოიფიქრეთ რამდენიმე კრიტერიუმი, რა კრიტერიუმის მიხედვითაც შეიძლება შეარჩიოთ ესა თუ ის პრიორიტეტული მიმართულება სახელმწიფო ბიუჯეტისთვის.

გ) შეადგინეთ კრიტერიუმების ცხრილი: ცხრილში „პრიორიტეტული მიმართულებების“ ქვეშ ვერტიკალურად ჩამოწერეთ თქვენ მიერ შერჩეული მიმართულებები, ხოლო „კრიტერიუმების“ ქვეშ ჰორიზონტალურად ჩამოწერეთ თქვენ მიერ განსაზღვრული კრიტერიუმები. ამის შემდეგ, თითოეული პრიორიტეტული მიმართულების მიხედვით იმსჯელეთ, აკმაყოფილებს თუ არა ამა თუ იმ კრიტერიუმს (დაუწერეთ + ან -)პრიორიტეტთან დაკავშირებით კრიტერიუმების ცხრილის წარდგენა და თავიანთი არჩევანის დასაბუთება მოეთხოვებათ.

დ) შეადარეთ თქვენ მიერ ჩამოყალიბებული პრიორიტეტული მიმართულებების ვერსია საქართველოს ბიუჯეტის, ან სხვა, რომელიმე განვითარებული ქვეყნის ბიუჯეტის პრიორიტეტებს.

ე) შედეგი წარმოაჩინეთ კლასში პრეზენტაციის სახით.

|  |  |  |  |  |
| --- | --- | --- | --- | --- |
| პრიორიტეტული მიმართულება | კრიტერიუმები | | | |
|  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

## სამუშაო ფურცელი 2.3 გადასახადების გამოთვლა

გაეცანით ქვემოთ მოცემულ სიტუაციას და უპასუხეთ კითხვებს:

* მოცემულ პირობებში, რომელ გადასახადებს გადაიხდის ოჯახი პირდაპირ? და არაპირდაპირ?
* გამოთვალეთ თითოეული გადასახადის ოდენობა.
* რამდენი იქნება ოჯახის ხელზე ასაღები ყოველთვიური შემოსავალი?

|  |
| --- |
| ***სიტუაცია:***  ოჯახი აქირავებს თავის მფლობელობაში არსებულ ბინას, საიდანაც ქირიდან ყოველთვიური შემოსავალი 1500 ლარია. ოჯახის ერთ-ერთი წევრი დასაქმებულია და მისი დარიცხული ხელფასი ყოველთვიურად 1900 ლარს შეადგენს. ოჯახმა ასევე შეიძინა იმპორტირებული საქონელი - ავეჯი 1300 ლარად. |

## სამუშაო ფურცელი 2.4 გადასახადის სახეები

წაიკითხეთ ქვემოთ მოცემული თითოეული სცენარი და განსაზღვრეთ:

* რომელი სახის გადასახადი შეესაბამება აღნიშნულ სცენარს? (ჩაწერეთ)
* რომელ ჯგუფს მიეკუთვნება, საერთო სახელმწიფოებრივს თუ ადგილობრივს? (შემოხაზეთ)

|  |  |  |  |  |  |  |
| --- | --- | --- | --- | --- | --- | --- |
| |  | | --- | | 1. ფიზიკურმა პირმა, რომელიც დამატებული ღირებულების გადასახადის გადამხდელად არის რეგისტრირებული, მიიღო შემოსავალი მის მიერ ჩატარებული კონცერტიდან - გაყიდა კონცერტის ბილეთები. რომელი გადასახადებით უნდა დაიბეგროს ბილეთების გაყიდვიდან მიღებული შემოსავალი?   პასუხი: -------------------- ----------------------------  გადასახადის სახე: საერთო-სახელმწიფო გადასახადი / ადგილობრივი გადასახადი. | | 1. რომელ გადასახადს გადაიხდიან ფანები, რომლებმაც ამ კონცერტზე ბილეთები შეიძინეს?   პასუხი: -------------------------  გადასახადის სახე: საერთო-სახელმწიფო გადასახადი / ადგილობრივი გადასახადი. | | 1. რომელ გადასახადებს გადაიხდის კომპანია ამ კონცერტის ორგანიზებისთვის?   პასუხი: -------------------- ---------------------------  გადასახადის სახე: საერთო-სახელმწიფო გადასახადი / ადგილობრივი გადასახადი. | | 1. თქვენმა ბებიამ იყიდა მიწა. ის ვალდებულია გადაიხადოს:   პასუხი: --------------------  გადასახადის სახე: საერთო-სახელმწიფო გადასახადი / ადგილობრივი გადასახადი. | | 1. გადასახადი სიგარეტზე მისგან მწეველების და პასიური მწეველების შელახული ჯანმრთელობის აღსადგენად გამოიყენება. ეს არის:   პასუხი: --------------------  გადასახადის სახე: საერთო-სახელმწიფო გადასახადი / ადგილობრივი გადასახადი. | | 1. მაღაზიაში რამდენიმე ქილა გამაგრილებელი სასმელი შეიძინეთ. რომელ გადასახადს მოიცავს თქვენ მიერ გადახდილი თანხა?   პასუხი: --------------------  გადასახადის სახე: საერთო-სახელმწიფო გადასახადი / ადგილობრივი გადასახადი. | |

## 

## სამუშაო ფურცელი 2.5 ტესტი

**შეეცადეთ, სრულად უპასუხოთ დავალებებს.**

1. თქვენი სიტყვებით განმარტეთ, რა არის გადასახადი?

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. ახსენით, რატომ ვიხდით გადასახადებს?

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. ჩამოთვალეთ გადასახადის სახეები.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. რა არის სახელმწიფო ბიუჯეტი?

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

**სწორია თუ არასწორი?**

1. საქართველოში არსებობს საერთო-სახელმწიფო, ადგილობრივი და ფედერალური გადასახადები; სწორია / არასწორია
2. საშემოსავლო გადასახადს იხდის ის, ვინც იღებს შემოსავალს ხელფასის ან ქირის სახით; სწორია / არასწორია
3. მოსახლეობის მიერ გადახდილი ქონების გადასახადი თავს იყრის ადგილობრივ ბიუჯეტში. სწორია / არასწორია

## სამუშაო ფურცელი 3.1 ბანკის ფუნქციები და მომსახურებები

ქვემოთ მოცემული ფრაზები ერთმანეთს ისე შეუსაბამეთ, რომ შედგენილი წინადადებები ბანკის მნიშვნელოვან მომსახურებებს გამოხატავდეს:

|  |  |  |  |
| --- | --- | --- | --- |
| ა) | ბანკები იღებენ... |  | ... აქციებსა და სხვა ფასიან ქაღალდებს. |
| ბ) | ბანკები აძლევენ რჩევებს... |  | ... მშენებლებს სამშენებლო სამუშაოების დაფინანსების შესახებ. |
| გ) | ბანკები უშვებენ... |  | ... საზღვარგარეთ ფულადი გადარიცხვების განხორციელებაში. |
| დ) | ბანკები გასცემენ... |  | ... მომხმარებლებს უცხოური ვალუტის შეძენასა და გაყიდვაში. |
| ე) | ბანკები ეხმარებიან... |  | ... ადგილობრივი და უცხოური ფასიანი ქაღალდების ყიდვასა და გაყიდვას. |
| ვ) | ბანკები ყიდულობენ და ყიდიან... |  | ... დიდ და მცირე სესხებს. |
| ზ) | ბანკები ახორციელებენ... |  | ... მომხმარებლების დეპოზიტებს |
| თ) | ბანკები დახმარებას უწევენ... |  | ... ფასიან ქაღალდებს (აქციებსა და სხვ.) |

## სამუშაო ფურცელი 3.2 ეროვნული ბანკის როლი

ყურადღებით წაიკითხეთ ამონარიდ ტექსტები საქართველოს კონსტიტუციიდან და საქართველოს ორგანული კანონიდან „საქართველოს ეროვნული ბანკის შესახებ“.

* მონიშნეთ ყველა საკითხი, რომელიც სებ-ის ფუნქციებს ეხება
* საკუთარი სიტყვებით გადმოეცით სების ფუნქციები.

**საქართველოს კონსტიტუცია**

**მუხლი 68. ეროვნული ბანკი**

1. საქართველოს ეროვნული ბანკი წარმართავს ქვეყნის მონეტარულ პოლიტიკას ფასების სტაბილურობის უზრუნველსაყოფად და ხელს უწყობს ფინანსური სექტორის სტაბილურ ფუნქციონირებას. ეროვნული ბანკი არის ბანკთა ბანკი, მთავრობის ბანკირი და ფისკალური აგენტი.

2. ეროვნული ბანკის უმაღლესი ორგანოა ეროვნული ბანკის საბჭო, რომლის წევრებს საქართველოს პრეზიდენტის წარდგინებით 7 წლის ვადით სრული შემადგენლობის უმრავლესობით ირჩევს პარლამენტი. ეროვნული ბანკის პრეზიდენტს ეროვნული ბანკის საბჭოს წევრთაგან ეროვნული ბანკის საბჭოს წარდგინებით თანამდებობაზე ნიშნავს და თანამდებობიდან ათავისუფლებს საქართველოს პრეზიდენტი.

3. ეროვნული ბანკი თავის საქმიანობაში დამოუკიდებელია. კონსტიტუციის 69-ე მუხლით გათვალისწინებულ ზედამხედველობასა და კონტროლს ექვემდებარება ეროვნული ბანკის მხოლოდ ადმინისტრაციული და კაპიტალური ხარჯები. ეროვნული ბანკი ანგარიშვალდებულია პარლამენტის წინაშე და ყოველწლიურად წარუდგენს მას თავისი საქმიანობის ანგარიშს.

4. ფულის ემისიის უფლება აქვს მხოლოდ ეროვნულ ბანკს. ფულის სახელწოდება და ერთეული განისაზღვრება ორგანული კანონით.

5. ეროვნული ბანკის უფლებამოსილება, საქმიანობის წესი და დამოუკიდებლობის გარანტია განისაზღვრება ორგანული კანონით.

**საქართველოს ორგანული კანონი „საქართველოს ეროვნული ბანკის შესახებ“ (ამონარიდი)**

**თავი I. ზოგადი დებულებები**

**მუხლი 1. საქართველოს ეროვნული ბანკი**

1. საქართველოს ეროვნული ბანკი (შემდგომში – ეროვნული ბანკი) არის საქართველოს ცენტრალური ბანკი, ბანკთა ბანკი, საქართველოს მთავრობის ბანკირი და ფისკალური აგენტი. იგი საჯარო სამართლის იურიდიული პირია. ეროვნული ბანკი თავის საქმიანობაში ხელმძღვანელობს საქართველოს კონსტიტუციით, ამ ორგანული კანონით, საქართველოს კანონმდებლობით და ეყრდნობა საერთაშორისო საბანკო პრაქტიკაში მიღებულ წესებსა და ჩვევებს. მას უფლება აქვს, დამოუკიდებლად დადოს ხელშეკრულებები, დამოუკიდებლად შეიძინოს უძრავი და მოძრავი ქონება და ფლობდეს და განკარგავდეს მას, გამოვიდეს მოსარჩელედ და მოპასუხედ, დამოუკიდებლად შეასრულოს მისთვის დაკისრებული ფუნქციები.

2. (ამოღებულია).

3. ეროვნულ ბანკს აფუძნებს საქართველოს უმაღლესი წარმომადგენლობითი ორგანო.

4. ეროვნული ბანკის ადგილსამყოფელია ქალაქი თბილისი.

**მუხლი 3. ეროვნული ბანკის ამოცანები და ფუნქციები**

1. ეროვნული ბანკის ძირითადი ამოცანაა ფასების სტაბილურობის უზრუნველყოფა.

2. ეროვნულმა ბანკმა უნდა უზრუნველყოს საფინანსო სისტემის სტაბილურობა და გამჭვირვალობა და ხელი უნდა შეუწყოს ქვეყანაში მდგრად ეკონომიკურ ზრდას, თუ ეს შესაძლებელია ისე, რომ საფრთხე არ შეექმნას მისი ძირითადი ამოცანის შესრულებას.

3. ეროვნული ბანკის ფუნქციებია:

ა) შეიმუშაოს და განახორციელოს ფულად-საკრედიტო და სავალუტო პოლიტიკა საქართველოს პარლამენტის მიერ განსაზღვრული ძირითადი მიმართულებების შესაბამისად;

ბ) განახორციელოს საფინანსო სექტორის ზედამხედველობა;

გ) უზრუნველყოს ფულად-საკრედიტო სისტემის ფუნქციონირება;

დ) ფლობდეს, შეინახოს და განკარგოს ოფიციალური საერთაშორისო რეზერვები;

ე) იყოს საქართველოს მთავრობის ბანკირი და ფისკალური აგენტი;

ვ) ხელი შეუწყოს საგადახდო სისტემის უსაფრთხო, მდგრად და ეფექტიან ფუნქციონირებას;

ზ) განახორციელოს საქართველოს ფულის ნიშნების ემისია;

თ) საერთაშორისო სტანდარტებისა და მეთოდოლოგიების შესაბამისად აწარმოოს და გაავრცელოს ქვეყნის საფინანსო და საგარეო სექტორების სტატისტიკა;

ი) (ამოღებულია - 29.05.2014, №2465).

ი​1) განახორციელოს კომერციული ბანკის რეზოლუცია;

ი​2) მონაწილეობა მიიღოს კრიზისული სიტუაციებისთვის მომზადებასა და კრიზისის მართვაში;

კ) შეასრულოს ამ ორგანული კანონით განსაზღვრული სხვა ფუნქციები.

**მუხლი 4. ეროვნული ბანკის დამოუკიდებლობა**

1. ეროვნული ბანკი დამოუკიდებელია თავის საქმიანობაში. საკანონმდებლო, აღმასრულებელ და სხვა ორგანოებს უფლება არა აქვთ, ჩაერიონ მის საქმიანობაში ან განახორციელონ მონიტორინგი, გარდა საქართველოს კონსტიტუციითა და ამ ორგანული კანონით გათვალისწინებული შემთხვევებისა.

2. ეროვნული ბანკი ეკონომიკურად დამოუკიდებელია და ყველა ხარჯს უზრუნველყოფს საკუთარი სახსრებით. ეროვნული ბანკი პასუხს არ აგებს საქართველოს სახელმწიფოს ვალდებულებებზე. საქართველოს სახელმწიფო პასუხს არ აგებს ეროვნული ბანკის ვალდებულებებზე, გარდა ამ ორგანული კანონით გათვალისწინებული შემთხვევებისა.

3. ეროვნული ბანკი, მისი აქტივები, ქონება და შემოსავალი, აგრეთვე მის მიერ განხორციელებული საქმიანობა და ოპერაციები თავისუფლდება ყოველგვარი სახელმწიფო გადასახადის, სახელმწიფო გადასახდელის, მოსაკრებლისა და სახელმწიფო ბაჟისაგან.

## სამუშაო ფურცელი 3.3 საქონლისა და ფულის მოძრაობა

**ა)** შეავსეთ დიაგრამა და დახაზეთ, როგორ მოძრაობს ფული ბანკებს, კომპანიებსა და შინამეურნეობებს შორის.

|  |
| --- |
| შინამეურნეობების ხარჯები (საქონლისა და მომსახურების საფასური)  წარმოების ფაქტორები (შრომა, კაპიტალი)  შინამეურნეობების შემოსავლები (ანაზღაურება, იჯარა, დივიდენდი)  საქონელი და მომსახურება  შინამეურნეობები  კომპანიები |

**ბ)** კარგად დააკვირდით თქვენს ნახაზს და ქვემოთ მოცემულ ცხრილში მონიშნეთ, რომელი ეკონომიკური მხარეებია ჩართული თითოეულ ჩამოთვლილ მაგალითში?

**ა** = კომპანია | **ბ** = შინამეურნეობა | **გ** = ბანკი

|  |  |  |  |
| --- | --- | --- | --- |
|  | **ა** | **ბ** | **გ** |
| კომპანია „სტამპა“ ბ-ნ გუდაძეს ყოველთვიურ ანაზღაურებას 5,600 ლარს უხდის. თანხა მის მიმდინარე საბანკო ანგარიშზე ირიცხება. |  |  |  |
| ნინოს საკუთარ დეპოზიტზე ერიცხება სარგებელი 180 ლარი. |  |  |  |
| გიორგიმ ბებიისგან 200 ლარი მიიღო, რასაც სარგებლის მიღების მიზნით ბანკში აბანდებს. |  |  |  |
| გუდაძის ოჯახმა 3,200 ლარის ღირებულების ორი ხალიჩა შეიძინა. |  |  |  |

## სამუშაო ფურცელი 3.4 როგორ შეარჩიოთ ბანკი?

|  |
| --- |
| ***სიტუაცია:***  *უნივერსიტეტში სწავლის საფასურის გადასახდელად 5000 ლარის ოდენობით სესხი გჭირდებათ. ყოველთვიური შემოსავალი იჯარის სახით გაქვთ, რომელიც 1500 ლარს შეადგენს.* |

ქვემოთ მოცემულია 4 ბანკის შეთავაზება. გაეცანით თითოეულს. პასუხების ბარათში შეავსეთ და მოიფიქრეთ: კრიტერიუმები, რომლის მიხედვითაც შეარჩევთ ბანკს, შეაფასეთ თითოეული ბანკის შემოთავაზება ამ კრიტერიუმის მიხედვით და მიიღეთ გადაწყვეტილება ჯგუფში, რომელ ბანკს აირჩევდით? დაასაბუთეთ თქვენი პასუხი.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **შემოთავაზება N1: ბანკი A**  ბანკი A უკვე 20 წელია, რაც საქართველოს ბაზარზე ფუნქციონირებს. მის მმართველ გუნდში როგორც ქართველი, ისე უცხოელი სპეციალისტები არიან დასაქმებულნი. ბანკი ფასიანი ქაღალდებით ვაჭრობს საერთაშორისო ბირჟაზე.ბანკს ფილიალების ფართო ქსელი აქვს და ამასთან, მომხმარებლებს თითქმის ყველა ოპერაციას ინტერნეტბანკის მეშვეობითაც სთავაზობს.ბანკის რეკლამაა: „თუ გსურთ მოგზაურობა, საჩუქრის გაკეთება, ნივთის შეძენა, იდეა გაქვთ, განსახორციელებლად კი, თანხა გჭირდებათ, ჩვენი სამომხმარებლო სესხით ნებისმიერი საჭიროებისთვის ისარგებლეთ.“   |  |  | | --- | --- | | მიზნობრიობა | ნებისმიერი | | სესხის თანხა | 500 – 10 000 ლარი | | სესხის ვადა | 6 – 36 თვე | | საპროცენტო განაკვეთი | 15% | | ეფექტური საპროცენტო განაკვეთი | 16.74% | | გაცემის საკომისიო | 2%, მინიმუმ 40 ლარი | | ყოველთვიური მომსახურების საკომისიო | 1 ლარი | | წინსწრებით დაფარვის საკომისიო | 2% | | სესხის უზრუნველყოფა | თავდებობა | | მსესხებელი | საქართველოს მოქალაქე | | შემოსავალი | ხელფასი, იჯარა, გზავნილები | | შემოსავლის დადასტურების გზა | სახელფასო ამონაწერი, საიჯარო ხელშეკრულება, გზავნილების ამონაწერი | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **შემოთავაზება N2: ბანკი B**  ბანკი B უკვე 15 წელია, რაც საქართველოს ბაზარზე ფუნქციონირებს. მის მმართველ გუნდში როგორც ქართველი, ისე უცხოელი სპეციალისტები არიან.  ბანკს ფილიალების ფართო ქსელი აქვს და ამასთან, მომხმარებლებს თითქმის ყველა ოპერაციას ინტერნეტბანკის მეშვეობითაც სთავაზობს.  ბანკის რეკლამაა: „მოქნილი სამომხმარებლო სესხის აღება უკვე ნებისმიერი მიზნობრიობით შეგიძლიათ. ნებისმიერ დროს, თუ თანხა გაგიჩნდათ ან სხვა უფრო უკეთეს პირობას შემოგთავაზებთ, მის გადაფარვას ჩვენთან ყოველგვარი წინსწრების საკომისიოს გარეშე ნებისმიერ დროს შეძლებთ.“   |  |  | | --- | --- | | მიზნობრიობა | ნებისმიერი სამომხმარებლო მიზნობრიობა | | სესხის თანხა | 500 – 20 000 ლარი | | სესხის ვადა | 6 – 48 თვე | | საპროცენტო განაკვეთი | 13% | | ეფექტური საპროცენტო განაკვეთი | 18.1% | | გაცემის საკომისიო | 2%, მინიმუმ 40 ლარი | | ყოველთვიური მომსახურების საკომისიო | 5 ლარი | | წინსწრებით დაფარვის საკომისიო | 0% | | სესხის უზრუნველყოფა | არ მოითხოვება | | მსესხებელი | საქართველოს მოქალაქე | | შემოსავალი | ხელფასი, იჯარა, გზავნილები | | შემოსავლის დადასტურების გზა | სახელფასო ამონაწერი ბანკიდან ან შემოსავლების სამსახურიდან, საიჯარო ხელშეკრულება, გზავნილების ამონაწერი | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **შემოთავაზება N3: ბანკი C**  ბანკი C 5 წელია, რაც საქართველოს ბაზარზე ფუნქციონირებს. სოციალური პასუხისმგებლობის ფარგლებში სხვადასხვა კამპანიასა და აქციას ახორციელებს. ორიენტირებულია გარემოს დაცვაზე.  ბანკს ფილიალები და ბანკომატები შეზღუდული რაოდენობით აქვს, თუმცა მომხმარებლებს ნებისმიერ ოპერაციას დისტანციურად, ინტერნეტბანკის საშუალებით სთავაზობს.  ბანკის რეკლამაა: „სესხის აღება ნებისმიერი მიზნით სახლიდან გაუსვლელად და სწრაფად შეგიძლიათ.“   |  |  | | --- | --- | | მიზნობრიობა | ნებისმიერი სამომხმარებლო მიზნობრიობა | | სესხის თანხა | 200 – 5000 ლარი | | სესხის ვადა | 12 – 48 თვე | | საპროცენტო განაკვეთი | 13.4% | | ეფექტური საპროცენტო განაკვეთი | 19.2% | | გაცემის საკომისიო | 2% | | თანხის გატანის საკომისიო | 0.2% | | წინსწრებით დაფარვის საკომისიო | 2% | | სესხის უზრუნველყოფა | თავდებობა | | მსესხებელი | საქართველოს მოქალაქე | | შემოსავალი | ხელფასი, იჯარა, გზავნილები | | შემოსავლის დადასტურების გზა | სახელფასო ამონაწერი ბანკიდან ან შემოსავლების სამსახურიდან, საიჯარო ხელშეკრულება, გზავნილების ამონაწერი | |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **შემოთავაზება N4: ბანკი D**  ბანკი D 10 წელია, რაც საქართველოს ბაზარზე ფუნქციონირებს. ბანკი მიკრო და მცირე ბიზნესის განვითარებას უწყობს ხელს. ის საერთაშორისო ბირჟაზე ფასიანი ქაღალდებით ვაჭრობს.  ბანკის რეკლამაა: „თუ 18 წლის ხართ და ხელფასი გერიცხებათ, სამომხმარებლო სესხებს ნებისმიერი მიზნობრიობით, უზრუნველყოფის გარეშე გთავაზობთ“.   |  |  | | --- | --- | | მიზნობრიობა | ნებისმიერი სამომხმარებლო მიზნობრიობა | | სესხის თანხა | 300 – 10 000 ლარი | | სესხის ვადა | 3 – 48 თვე | | საპროცენტო განაკვეთი | 12.5% | | ეფექტური საპროცენტო განაკვეთი | 15 % | | გაცემის საკომისიო | 2% | | სესხის უზრუნველყოფა | არ მოითხოვება | | მსესხებელი | საქართველოს მოქალაქე | | შემოსავალი | ხელფასი | | შემოსავლის დადასტურების გზა | სახელფასო ამონაწერი ბანკიდან ან შემოსავლების სამსახურიდან | |

პასუხების ფურცელი:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ჯგუფის გადაწყვეტილების ბარათი (თითო ჯგუფზე ერთი ბარათი ივსება):**  **შეაფასეთ წარმოდგენილი ბანკები. ამისთვის მოიფიქრეთ შეფასების კრიტერიუმები, ამ კრიტერიუმებით შეაფასეთ თითოეული ბანკი, გააკეთეთ არჩევანი და მიიღეთ საბოლოო გადაწყვეტილება.**   |  |  |  |  |  |  |  | | --- | --- | --- | --- | --- | --- | --- | | **ალტერნატივები** | **შეფასების კრიტერიუმები** | | | | | | |  |  |  |  |  |  | | **ბანკი A** |  |  |  |  |  |  | | **ბანკი B** |  |  |  |  |  |  | | **ბანკი C** |  |  |  |  |  |  | | **ბანკი D** |  |  |  |  |  |  | | **ჯგუფის გადაწყვეტილება** |  | | | | | | |

## სამუშაო ფურცელი 3.5 ტესტი

**შეეცადეთ, სრულად უპასუხოთ დავალებებს.**

1. ჩამოთვალე ბანკის ხუთი ყველაზე მნიშვნელოვანი ფუნქცია.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

2. ჩამოთვალე საქართველოს ეროვნული ბანკის სამი უმთავრესი ფუნქცია.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

3. ჩამოთვალე ეკონომიკური ციკლის სამი სექტორი.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

4. მნიშვნელოვანია თუ არა ბანკის შერჩევისას გაითვალისწინოთ, რამდენად იცავს ის ეთიკის წესებს? დაასაბუთეთ.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

## სამუშაო ფურცელი 4.1 ცხოვრებისეული რისკები

წარმოიდგინეთ ოჯახი, რომელიც 5 წევრისგან შედგება: მამა - 45 წლის, დედა - 38 წლის, ბებია - 70 წლის, ვაჟი, გიორგი - 10 წლის, ქალიშვილი, ნინო - 19 წლის. თქვენი მიზანია, ამ ოჯახის მაგალითზე დაფიქრდეთ ცხოვრებისეულ რისკებზე - რა შეიძლება შეემთხვეთ ოჯახის წევრებს, რა შესაბამისი შედეგები შეიძლება წარმოიშვას და როგორ შეძლებენ ამ შედეგებთან გამკლავებას. ამისთვის:

**ა)**

* მოიფიქრეთ, რას შეიძლება საქმიანობდნენ ამ ოჯახის წევრები, რა შემოსავალი შეიძლება ჰქონდეთ.
* ოჯახის თითოეული წევრის შემთხვევაში მოიფიქრეთ და ჩამოწერეთ ცხრილში: რა შეიძლება მოხდეს? ვინ დაზარალდა? ვინ/რა არის ამ ზარალის მიზეზი? ვინ აანაზღაურებს ზარალს? (თავად დაზარალებული, თუ ვინმე დაეხმარება, მაგალითად, ოჯახი, სახელმწიფო, დაზღვევა თუ ვინმე სხვა?)

|  |  |  |  |  |
| --- | --- | --- | --- | --- |
| სახელი | რა მოხდა? | ვინ დაზარალდა? | ვინ/რა არის ამ ზარალის მიზეზი? | ვინ აანაზღაურებს ზარალს? |
| მამა |  |  |  |  |
| დედა |  |  |  |  |
| ბებია |  |  |  |  |
| ნინო |  |  |  |  |
| გიორგი |  |  |  |  |

**ბ)**

თქვენ მიერ მოფიქრებული რისკები (რა შეიძლება მოხდეს) შეუსაბამეთ ცხოვრების ეტაპებს. ამისთვის გამოიყენეთ ქვემოთ მოცემული დროის შკალა და მიაწერეთ:

* დროის შკალის რომელ ფაზაში არიან მაგალითში დასახელებული ოჯახის წევრები?
* ცხოვრების თითოეულ ეტაპზე რა რისკი შეიძლება განხორციელდეს?
* სხვადასხვა ფერის მარკერით მონიშნეთ, რომელი რისკია დაბალი? რომელი საშუალო (დამაზიანებელი) და რომელი მაღალი (გამანადგურებელი)?

## სამუშაო ფურცელი 4.2 დაზღვევის ტიპები

**სცენარების ბარათები (გამოსაჭრელი)**

|  |
| --- |
| **შეიძინეთ ავტომობილი** |
| **საცხოვრებლად ახალ სახლში გადახვედით** |
| **გაქვთ სასოფლო მეურნეობა** |
| **მიდიხართ სამოგზაუროდ** |
| **მუშაობთ და ხელფასის საფუძველზე იღებთ სესხს** |

**კითხვების ბარათები (გამოსაჭრელი)**

|  |
| --- |
| * **რა შემთხვევა შეიძლება მოხდეს?** * **ვის და რა ზარალი შეიძლება მიადგეს?** * **რომელი ტიპის დაზღვევას შეიძენდით აღნიშნული შემთხვევისგან თავის დასაცავად?** |
| * **რა შემთხვევა შეიძლება მოხდეს?** * **ვის და რა ზარალი შეიძლება მიადგეს?** * **რომელი ტიპის დაზღვევას შეიძენდით აღნიშნული შემთხვევისგან თავის დასაცავად?** |
| * **რა შემთხვევა შეიძლება მოხდეს?** * **ვის და რა ზარალი შეიძლება მიადგეს?** * **რომელი ტიპის დაზღვევას შეიძენდით აღნიშნული შემთხვევისგან თავის დასაცავად?** |
| * **რა შემთხვევა შეიძლება მოხდეს?** * **ვის და რა ზარალი შეიძლება მიადგეს?** * **რომელი ტიპის დაზღვევას შეიძენდით აღნიშნული შემთხვევისგან თავის დასაცავად?** |
| * **რა შემთხვევა შეიძლება მოხდეს?** * **ვის და რა ზარალი შეიძლება მიადგეს?** * **რომელი ტიპის დაზღვევას შეიძენდით აღნიშნული შემთხვევისგან თავის დასაცავად?** |

## სამუშაო ფურცელი 4.4 ტესტი

**შეეცადეთ, სრულად უპასუხოთ დავალებებს.**

1. დაასახელეთ გამანადგურებელი (კატასტროფული) რისკის მაგალითები:

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. ჩამოთვალეთ დაზღვევის სამი ტიპი და მოიყვანეთ თითოეული მათგანის მაგალითი:

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. რა ვალდებულებები აქვს დაზღვეულს (დამზღვევს)?

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. რა ვალდებულებები აქვს მზღვეველს (სადაზღვეო კომპანიას)?

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

**სწორია თუ არასწორი?**

1. რისკი განიმარტება, როგორც არასასურველ მდგომარეობაში აღმოჩენის შესაძლებლობა. სწორია/არასწორია
2. პირადი დაზღვევის მაგალითია საცხოვრებელი სახლის დაზღვევა. სწორია/ არასწორია
3. პასუხისმგებლობის დაზღვევა ფარავს ადამიანისა და ქონების დაზიანებას. სწორია/ არასწორია

## სამუშაო ფურცელი 5.2 სიტუაციის განხილვა

წაიკითხეთ ქვემოთ მოცემული სიტუაცია და იმსჯელეთ:

* ჰქონდა თუ არა ბანკის მხრიდან ადგილი მომხმარებლის უფლებების დარღვევას? თუ კი, დაასახელეთ და დაასაბუთეთ.
* ჩამოთვალეთ, რისი უფლება ჰქონდა მანანას, როგორც საფინანსო სექტორის მომხმარებელს.
* თქვენი აზრით, პასუხისმგებლობით მოიქცა თუ არა მანანა? დაასაბუთეთ.
* სხვა რისი გაკეთება შეეძლო მანანას?

|  |
| --- |
| ***სიტუაცია:***  *მანანამ საბანკო განვადებით 1200 ლარიანი მობილური ტელეფონის შეძენა გადაწყვიტა. პირობების გასაცნობად ერთ-ერთ ბანკს მიმართა, სადაც მიაწოდეს ინფორმაცია, რომ განვადება 3%-ში, ხოლო, დაფარვის ვადა, 12 თვე იყო. მანანა ტელეფონის ყიდვას ისე ჩქარობდა, რომ განვადების ხელშეკრულებას წაუკითხავად მოაწერა ხელი და სახლში კმაყოფილი დაბრუნდა.*  *განვადების ხელშეკრულებაში მანანამ მხოლოდ გადახდის თარიღის დადგომისას ჩაიხედა და აღმოაჩინა, რომ 3% განვადების ნომინალური საპროცენტო განაკვეთი იყო, ხოლო ეფექტური საპროცენტო განაკვეთი 13.14%-ს შეადგენდა, რაც მის მოლოდინს თითქმის 10%-ით აღემატებოდა. ხელშეკრულების თავსართში სხვა ფინანსური ხარჯებიც იყო მითითებული: განვადების გაცემის საკომისიო 50 ლარი და ყოველთვიური მომსახურების საკომისიო 1 ლარი. აღშფოთებულმა მანანამ ბანკში დარეკა და პრეტენზია გამოთქვა, რომ განვადების გაფორმებისას ეს ინფორმაცია მისთვის არავის მიუწოდებია. ოპერატორმა უპასუხა, რომ ბანკი მას ვერაფრით დაეხმარებოდა, რადგან ყველა ეს პირობა ხელშეკრულებაში იყო გაწერილი და მან ამ ხელშეკრულებას ხელი უკვე მოაწერა, ხოლო თუ პრეტენზიის დაფიქსირება მაინც სურდა, მაშინ, განცხადების დასაწერად ბანკის სათაო ოფისში უნდა მისულიყო.*  *ბანკის სათაო ოფისში მისვლა მანანას დაეზარა და განვადების გადახდა განაგრძო.* |

## სამუშაო ფურცელი 5.3 მომხმარებლის უფლებების დარღვევის შემთხვევები

წაიკითხეთ ქვემოთ მოცემული სიტუაციები განიხილავენ და თითოეულის შემთხვევაში იმსჯელეთ:

* დაირღვა თუ არა მომხმარებლის უფლება?
* თუ დაირღვა, რომელი?
* სად და რა გზით დააფიქსირებდით (დააფიქსირებდნენ) პრეტენზიას?

|  |
| --- |
| **სიტუაცია 1:** სადაზღვევო კომპანია A-ში ჯანმრთელობის დაზღვევით სარგებლობთ. ხელშეკრულება დაკარგეთ, ხელშეკრულების პირობები გაინტერესებთ და მზღვეველს ასლის მოწოდება სთხოვეთ. მზღვეველი ხელშეკრულების ასლის გადმოცემაზე უარს გეუბნებათ. |

|  |
| --- |
| **სიტუაცია 2:** ბანკი B-ის გაყიდვების ოფიცერმა ტელეფონზე დაგირეკათ და 1 წლიანი 1000 ლარიანი სამომხმარებლო სესხი შემოგთავაზათ. ეფექტური საპროცენტო განაკვეთით დაინტერესდით. გაყიდვების ოფიცერმა გიპასუხათ, რომ ეფექტური საპროცენტო განაკვეთი ცნობილი თქვენთვის მხოლოდ სესხის აღების და ხელშეკრულების გაფორმების შემდეგ გახდებოდა. |

|  |
| --- |
| **სიტუაცია 3:** ონლაინ მაღაზიაში მობილური ტელეფონი იყიდეთ. ჩაბარების შემდეგ აღმოაჩინეთ, რომ არ იტენებოდა და მე-3 დღეს ნივთის მაღაზიისთვის დაბრუნება გადაწყვიტეთ. მაღაზიამ ტელეფონის შეცვლასა და დაბრუნებაზე უარი გითხრათ, იმ საბაბით, რომ ტელეფონი ჩაბარებისთანავე უნდა შეგემოწმებინათ და დაბრუნების მოთხოვნით იმავე დღეს მიგემართათ. |

|  |
| --- |
| **სიტუაცია 4:** ბანკ C-ში სტუდენტური სესხის აღება გადაწყვიტეთ. სესხის ოფიცერთან სესხის თანხაზე, ვადაზე, საპროცენტო განაკვეთსა და სხვა პირობებზე შეთანხმდით. მეორე დღეს ბანკმა ხელშეკრულებაზე ხელის მოსაწერად დაგიბარათ. ბანკს მეორე დღეს ტელეფონით დაუკავშირდით და თქვენი ხელშეკრულების ელექტრონული ფოსტით გამოგზავნა სთხოვეთ. ბანკისგან ხელშეკრულების წინასწარ მიწოდებაზე უარი მიიღეთ. |

|  |
| --- |
| **სიტუაცია 5:** მეგობრებთან ერთად კაფეში შეხვედით, სადაც მენიუ ქართულ ენაზე არ ჰქონდათ. მენეჯერს გაესაუბრეთ, მან კი, გიპასუხათ, რომ კაფე უცხოელი დამფუძნებლის იყო, ამიტომ, მენიუ ქართულ ენაზე არ ჰქონდათ და არც მიმტანები საუბრობდნენ ქართულად. |

## სამუშაო ფურცელი 5.4 ტესტი

**შეეცადეთ, სრულად უპასუხოთ დავალებებს.**

1. ჩამოთვალეთ მომხმარებლის რამდენიმე უფლება სხვადასხვა სფეროში.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. რა შეუძლია მომხმარებელს მოიმოქმედოს, თუ შეძენილ საქონელს ნაკლი აღმოაჩნდა?

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

1. რა უნდა გაითვალისწინოს მომხმარებელმა, რათა შემოთავაზებულთაგან მისთვის ყველაზე ხელსაყრელი ფინანსური პროდუქტი შეარჩიოს?

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

**სწორია თუ არასწორი?**

1. საქართველოში საფინანსო ორგანიზაციების მომხმარებელთა უფლებებს საქართველოს ეროვნული ბანკი იცავს. სწორია / არასწორია
2. საფინანსო ორგანიზაციაში პრეტენზიის დაფიქსირება მხოლოდ წერილობით ან ელექტრონული ფოსტით არის შესაძლებელი. სწორია / არასწორია
3. მომხმარებელი ვალდებულია, სადაზღვევო შემთხვევის დადგომა სადაზღვევო კომპანიას დაუყოვნებლივ შეატყობინოს. სწორია / არასწორია